open-index/open-wikipedia-markdown huggingface dataset:
ড্যাফোডিল পলিটেকনিক ইনস্টিটিউট

**ড্যাফোডিল পলিটেকনিক ইনস্টিটিউট** বাংলাদেশের রাজধানী ঢাকায় অবস্থিত একটি বেসরকারি পলিটেকনিক ইনস্টিটিউট। এটির ক্যাম্পাস ধানমন্ডিতে অবস্থিত।

## বিভাগ
বর্তমানে এখানে আটটি বিভাগ রয়েছে:
# সিভিল বিভাগ
# বৈদ্যুতিক বিভাগ
# কম্পিউটার বিজ্ঞান বিভাগ
# টেক্সটাইল বিভাগ
# পোশাক উৎপাদন বিভাগ
# টেলিযোগাযোগ বিভাগ
# স্থাপত্য ও আভ্যন্তরীণ নকশা বিভাগ
# গ্রাফিক ডিজাইন

## ইতিহাস
পলিটেকনিকটি ২০০৬ সালে বাংলাদেশ কারিগরি শিক্ষা বোর্ড এবং বাংলাদেশ সরকারের শিক্ষা মন্ত্রণালয়ের অনুমোদন নিয়ে প্রতিষ্ঠিত হয়।

## ক্যাম্পাস
ঢাকায় ইনস্টিটিউটটির একাধিক ক্যাম্পাস রয়েছে। মূল ক্যাম্পাস এবং ১নং একাডেমিক ভবন ধানমন্ডিতে অবস্থিত এবং অন্য ক্যাম্পাসটি কলাবাগানে অবস্থিত।

## অ্যাকাডেমিক
### বিভাগ
* কম্পিউটার প্রকৌশল প্রযুক্তি
* বৈদ্যুতিক প্রকৌশল প্রযুক্তি
* পুরকৌশল প্রযুক্তি
* স্থাপত্য ও আভ্যন্তরীণ নকশা প্রযুক্তি
* টেক্সটাইল প্রকৌশল প্রযুক্তি
* গার্মেন্টস ডিজাইন এবং প্যাটার্ন তৈরির প্রযুক্তি
* টেলিযোগাযোগ প্রকৌশল প্রযুক্তি
* গ্রাফিক ডিজাইন প্রকৌশল প্রযুক্তি

### ক্লাব

* কলরব সাংস্কৃতিক ক্লাব
* কম্পিউটার ক্লাব
* ভাষা ক্লাব
* ডিপিআই অ্যালামনাই অ্যাসোসিয়েশন
* রক্তদান ক্লাব
* পর্যটন ক্লাব

## র‍‍্যাঙ্কিং এবং পুরস্কার

* দ্য বিন ২০১৪ দ্বারা এক্সিলেন্স ইন বিজনেস লিডারশিপ পুরস্কার
* ইন্ডিয়ান ইনস্টিটিউট অফ টেকনোলজি, দিল্লি, ভারত দ্বারা শিক্ষা নেতৃত্ব পুরস্কার ২০১২
* ব্রিটিশ কাউন্সিল কর্তৃক ২০১২ অসামান্য অংশীদার পুরস্কার
* দক্ষতা প্রতিযোগিতা আঞ্চলিক স্তরের পুরস্কার ২০১৬ ও ২০১৭

## তথ্যসূত্র

বিষয়শ্রেণী:বাংলাদেশের বেসরকারি পলিটেকনিক ইনস্টিটিউট
বিষয়শ্রেণী:২০০৬-এ বাংলাদেশে প্রতিষ্ঠিত
বিষয়শ্রেণী:২০০৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের প্রকৌশল বিশ্ববিদ্যালয় ও মহাবিদ্যালয়
বিষয়শ্রেণী:ঢাকা জেলা
মহিপাল লোমরর

**মহিপাল লোমরর** (জন্ম ১৬ নভেম্বর ১৯৯৯) হলেন একজন ভারতীয় ক্রিকেটার যিনি ঘরোয়া ক্রিকেটে রাজস্থান এবং ইন্ডিয়ান প্রিমিয়ার লিগে রয়্যাল চ্যালেঞ্জার্স ব্যাঙ্গালোরের হয়ে খেলেন। তিনি একজন অলরাউন্ডার যিনি বাঁহাতি ব্যাট করেন এবং ধীরগতির বাঁহাতি অর্থোডক্স বোলিং করেন।

মহিপাল ৬ অক্টোবর ২০১৬ তারিখে ২০১৬-১৭ রঞ্জি ট্রফিতে রাজস্থানের হয়ে প্রথম-শ্রেণীর ক্রিকেটে অভিষেক করেন। তার অভিষেকের আগে, তাকে ২০১৬ অনূর্ধ্ব-১৯ ক্রিকেট বিশ্বকাপের জন্য ভারতের দলে রাখা হয়েছিল। ২০১৬-১৭ আন্তঃরাজ্য টি২০ প্রতিযোগিতায় ৩০ জানুয়ারী ২০১৭ তারিখে রাজস্থানের হয়ে তার টুয়েন্টি২০ ক্রিকেটে অভিষেক হয় ২৫ ফেব্রুয়ারী ২০১৭ তারিখে ২০১৬-১৭ বিজয় হাজারে ট্রফিতে রাজস্থানের হয়ে তার লিস্ট এ অভিষেক হয়।

তিনি ২০১৭-১৮ রঞ্জি ট্রফিতে রাজস্থানের হয়ে ছয় ম্যাচে ১৩টি উইকেট নিয়ে মিলিতভাবে সেরা উইকেট শিকারী ছিলেন। 

২০১৮ সালের জানুয়ারিতে, ২০১৮ আইপিএল নিলামে তাকে রাজস্থান রয়্যালস কিনেছিল। আগস্ট ২০১৯-এ, তাকে ২০১৯-২০ দুলীপ ট্রফির জন্য ইন্ডিয়া রেড দলের স্কোয়াডে নাম দেওয়া হয়েছিল।

২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগের  নিলামে রয়্যাল চ্যালেঞ্জার্স ব্যাঙ্গালোর তাকে কিনে নেয়।

## তথ্যসূত্র

## বহিঃসংযোগ

* 

বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার
বিষয়শ্রেণী:রাজস্থান রয়্যালসের ক্রিকেটার
বিষয়শ্রেণী:রাজস্থানের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৯-এ জন্ম
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
মালাবো মসজিদ

**মালাবো মসজিদ** (; ; ) বা **মালাবো কেন্দ্রীয় মসজিদ** () বিষুবীয় গিনির মালাবোর একটি বিখ্যাত মসজিদ। এটি বিষুবীয় গিনির বৃহত্তম মসজিদ এবং এতে দুই হাজার লোক একত্রে বসতে পারে।

## ইতিহাস
ক্যামেরুন এবং নাইজেরিয়ার হাউসা মুসলিমরা বিংশ শতাব্দীর প্রথম দিকে মালাবোতে একটি মসজিদ নির্মাণ করেন। তারা ইউরোপীয় বসতি স্থাপনকারীদের কাছে আফ্রিকান মুখোশ ও মূর্তি বিক্রি করত এবং নাইজেরিয়া থেকে আনা ওষুধের মতো আমদানিকৃত পণ্য সরবরাহ করত। জরাজীর্ণ অবস্থার কারণে ভেঙ্গে যাওয়ায় তাদের নির্মিত মসজিদটি আর বিদ্যমান নেই। সেটি মালাবোর উত্তর শহরতলিতে একটি অস্থায়ী মসজিদ দ্বারা প্রতিস্থাপিত হয়।

২০১৪ সালে বিষুবীয় গিনির ফার্স্ট লেডি কনস্টানসিয়া ম্যাঙ্গু শহরে একটি নতুন মসজিদ নির্মাণে অর্থায়ন করতে সম্মত হন। মসজিদটির আনুমানিক খরচ ছিল দুই বিলিয়ন মধ্য আফ্রিকান সিএফএ ফ্রাঙ্ক বা প্রায় তিন মিলিয়ন ইউরো।

২০১৫ সালে ২১ জুলাই মালাবো মসজিদটি আনুষ্ঠানিকভাবে উদ্ভোদন হয়। বিষুবীয় গিনির রাষ্ট্রপতি তেওডোরো ওবিয়াং এনগুয়েমা এমবাসোগো, তার স্ত্রী এবং দুই ভাইস প্রেসিডেন্ট ইগনাসিও মিলম তাং এবং তেওডোরো এনগুয়েমা ওবিয়াং মাঙ্গু সহ দেশবরেণ্য মহান ব্যক্তিদের দ্বারা আনুষ্ঠানিকভাবে মসজিদটি খোলা হয়েছিল। শুধু তাই নয়, এ ছাড়া আরও দেশ-বিদেশের বহু রাষ্ট্র নায়কগণও উপস্থিত ছিলেন। মসজিদের উদ্বোধনে আরও যারা উপস্থিত ছিলেন তারা হলেন- মিশরের প্রধানমন্ত্রী ইব্রাহিম মাহলাব, কমোরোসের রাষ্ট্রপতি ইকিলিলো ধোইনাইন এবং সাহরাউই আরব গণতান্ত্রিক প্রজাতন্ত্র-এর রাজনীতিবিদ মোহাম্মদ লামিন ওউলদ আহমেদ, যিনি স্বাস্থ্যমন্ত্রী এবং ইবোলা বিষয়ে আফ্রিকান শীর্ষ সম্মেলনের বিশেষ দূত ছিলেন- এইসব ব্যক্তিবর্গ মসজিদটির উদ্ভোদনী অনুষ্ঠানে উপস্থিত ছিলেন।

মাহলাব এবং আওকাফ মন্ত্রণালয় ইসলামের শিক্ষা প্রচারে মিশরের ভূমিকার অংশ হিসেবে মসজিদে ইমাম ও প্রচারক প্রদান করেছে। বিষুবীয় গিনির মুসলিম সম্প্রদায়ের ইমাম ও আধ্যাত্মিক নেতা পেড্রো বেনিগনো মাতুতে তাং ধন্যবাদ জ্ঞাপনের মাধ্যমে অনুষ্ঠান শুরু করেন। রাষ্ট্রপতি ওবিয়াং তার উদ্বোধনী অনুষ্ঠানের বক্তৃতায় বলেন যে, মসজিদটি "সামাজিক ও ধর্মীয় সহনশীলতার" জন্য "সহাবস্থানের ইসলামিক বাতিঘর" হিসেবে ভুমিকা রাখবে। তিনি আরো বলেন যে, ইসলামকে "সন্ত্রাস, বৈষম্য বা চরমপন্থার ধর্ম" হিসেবে দেখা যায় না।

২০২০ সালে যুবকদের পড়াশোনা এবং ভালভাবে অধ্যয়ন করতে উৎসাহিত করার জন্য একটি প্রতিযোগিতার অংশ হিসাবে মসজিদে একটি পুরস্কার অনুষ্ঠানে স্যামসাং-ব্র্যান্ডের দুটি পণ্য দেওয়া হয়েছিল।

## আরও দেখুন
* বিষুবীয় গিনিতে ইসলাম

## তথ্যসূত্র

বিষয়শ্রেণী:বিষুবীয় গিনিতে ২০১৫-এর স্থাপনা
বিষয়শ্রেণী:মালাবোর ভবন ও স্থাপনা
বিষয়শ্রেণী:কমোরোস-বিষুবীয় গিনি সম্পর্ক
বিষয়শ্রেণী:মিশর-বিষুবীয় গিনি সম্পর্ক
বিষয়শ্রেণী:বিষুবীয় গিনি-সাহরাউই আরব গণতান্ত্রিক প্রজাতন্ত্র সম্পর্ক
বিষয়শ্রেণী:২০১৫-এ সম্পন্ন মসজিদ
বিষয়শ্রেণী:বিষুবীয় গিনির মসজিদ
বিষয়শ্রেণী:সুন্নি মসজিদ
সাদাত কুরাইশ মসজিদ

**সাদাত কুরাইশ মসজিদ** (আরবি: مسجد سادات قريش) হলো মিশরের বিলবিস শহরে অবস্থিত একটি ঐতিহাসিক মসজিদ। এটি স্থাপিত হয়েছে ১৮ হিজরিতে।  এটিকে বিশিষ্ট ইসলামি স্মৃতিস্তম্ভগুলির মধ্যে একটি হিসাবে বিবেচনা করা হয়। কারণ কিছু ঐতিহাসিকরা এটিকে মিশরে নির্মিত প্রথম মসজিদ হিসেবে বিশ্বাস করেন। এটি ফুসতাতে আমর ইবনুল আস মসজিদ-এর আগে প্রতিষ্ঠিত। সম্ভবত আফ্রিকার দ্বিতীয় প্রাচীনতম মসজিদ এটি।

## নামকরণ
বিলবিসে রোমানদের বিরুদ্ধে যুদ্ধে ইসলামের নবি মুহাম্মদের শহিদ সাহাবিদের সম্মানে এটিকে সাদাত কুরাইশ বা কুরাইশ গোত্রের প্রভু নামকরণ করা হয়েছিল, যেখানে প্রায় ১২০ জন সাহাবি যুদ্ধ করছিলেন যার মধ্যে ২০-৪০ জন শহিদ হন এবং মসজিদের ভিতরে বা আশেপাশে এদের কবরস্থ করা হয়।

## ইতিহাস
মিশরে ইসলামের বিজয়ের সময় ১৮ হিজরিতে আমর বিন আল-আস দ্বারা মসজিদটি নির্মাণ করা হয়েছিল। তাই শারকিয়া সরকার আমলে "সাদত কুরাইশ" মসজিদটি মিশরে নির্মিত প্রথম মসজিদ। এটি আল-ফুসতাত শহরের আমর বিন আল-আস এবং আলেকজান্দ্রিয়ার আল-রাহমা মসজিদের চেয়েও পুরনো। যাইহোক, কিছু সূত্র ইঙ্গিত দেয় যে, এটি আবিসিনিয়ার আল নেজাশি মসজিদ-এর পরে আফ্রিকার দ্বিতীয় প্রাচীনতম মসজিদ। যেটি সাহাবায়ে কেরামের দ্বারা প্রতিষ্ঠিত হয়েছিল যখন তারা ৬১৩ সালে আবিসিনিয়ায় চলে আসেন।

এছাড়াও, কারবালার যুদ্ধের পর ইমাম আলীর কন্যা সাই্যদা জয়নাব মদিনায় থাকাকালীন সময়ে একটি স্বপ্ন দেখেছিলেন যে,আল্লাহর রসূল তার আহলে বাইতকে মিশরে নিয়ে যাওয়ার নির্দেশ দিয়েছিলেন। তাই বিলবিসের লোকেরা তাদের স্বাগত জানায় এবং তারা পুরো মাস মসজিদে অবস্থান করে।

আব্বাসীয় গভর্নর ইসা বিন মানসুরের বিরুদ্ধে বাশমুরিয়ান বিদ্রোহের পর,আব্বাসীয় খলিফা আল-মামুন ৪০ দিন সেখানে অবস্থান করেছিলেন যখন তিনি শৃঙ্খলা পুনঃপ্রতিষ্ঠা করতে মিশরে গিয়েছিলেন। খলিফা আল-মামুন মসজিদটি পুনরুদ্ধারের আদেশ দেন এবং সেই কারণেই মসজিদটিকে কিছু কাল "আল-মামুন মসজিদ" বলা হতো।

সাদাত কুরাইশ মসজিদটি পূর্বাঞ্চলে ১৯৫১ সালের ১০৩৫৭ নং মিনিস্ট্রিয়াল ডিক্রিতে ইসলামি পুরাকীর্তিগুলির মধ্যে নিবন্ধিত হয়েছে, এটি দখল করা হয়েছে এবং এর চারপাশে নির্মিত হয়েছে। ১৯৭০-এর দশকে ভেঙ্গে পড়ার আশঙ্কায় এর মিনারের উপরের অংশটি ভেঙ্গে ফেলা হয়।

## নকশা
আয়তক্ষেত্রাকার এই মসজিদটিতে তিনটি সারিতে ১৮টি মার্বেল স্তম্ভ রয়েছে। এটি মিহরাবের সমান্তরালে চারটি খিলানে বিভক্ত। কলামগুলির মুকুটগুলি বিভিন্ন আকৃতির যা বিভিন্ন প্রাচীন মিশরীয় এবং রোমান মন্দির থেকে তাদের উৎপত্তি নির্দেশ করে। মসজিদের বর্গক্ষেত্র প্রায় তিন হাজার বর্গ মিটার। উসমানীয় যুগে মিশরের আমির আল-কাশিফ মসজিদটির মিনার নির্মাণ করার পাশাপাশি মসজিদটি সংস্কার করেছিলেন।

## আরও দেখুন
* ইবনে তুলুন মসজিদ
* আল-আজহার মসজিদ
* আল-সায়েদা নাফিসা মসজিদ

## তথ্যসূত্র

বিষয়শ্রেণী:মিশরের মসজিদ
বিষয়শ্রেণী:৭ম শতাব্দীর মসজিদ
আব্দুল কাইয়ুম (ইমাম)

**আবদুল কাইয়ুম** (; জন্ম: ১ মার্চ ১৯৬০) একজন ব্রিটিশ বাংলাদেশী পণ্ডিত এবং ইস্ট লন্ডন মসজিদের প্রধান ইমাম। আন্তর্জাতিক ইসলামি বিশ্ববিদ্যালয় মালয়েশিয়ার প্রাক্তন প্রভাষক আবদুল কাইয়ুম পিস টিভি বাংলা ও চ্যানেল নাইনে ইসলামিক অনুষ্ঠানের উপস্থাপক হিসেবেও কাজ করেছেন।

## পটভূমি
আবদুল কাইয়ুম পূর্ব পাকিস্তানের (বর্তমানে বাংলাদেশ) নোয়াখালী জেলায় জন্মগ্রহণ করেন। তিনি ঢাকাস্থ সরকারি মাদ্রাসা-ই-আলিয়াতে ইসলামি বিজ্ঞান ও হাদিস অধ্যয়ন করেন এবং তারপর সৌদি আরবের রিয়াদে বেশ কয়েকজন পণ্ডিতের অধীনে ইসলামি বিজ্ঞান বিষয়ে পড়াশোনা চালিয়ে যান। ইমাম মুহাম্মদ ইবনে সৌদ ইসলামি বিশ্ববিদ্যালয়ে তিনি আরবি ভাষা ও সাহিত্যে স্নাতক এবং ফলিত ভাষাতত্ত্বে স্নাতকোত্তর সম্পন্ন করেন। এরপর তিনি মালয়েশিয়ার আন্তর্জাতিক ইসলামি বিশ্ববিদ্যালয়ে কুরআনীয় আরবির প্রভাষক হন।

সপরিবারে যুক্তরাজ্যে চলে আসার পর তিনি ১৯৯৩ সালে ইস্ট লন্ডন মসজিদের খতিব নির্বাচিত হন। ২০০৮ সালে তাকে রিচার্ড হাউস চিলড্রেনস হসপিস সম্পর্কে জানানো হয়েছিল এবং ২০১০ সালে তিনি একজন পৃষ্ঠপোষক হন। তিনি ইউরোপীয় ফতোয়া কাউন্সিল ও গবেষণাকেন্দ্র এবং ন্যাশনাল কাউন্সিল অফ ইমামস অ্যান্ড রাব্বিসের সদস্য, দ্বিতীয়টি জোসেফ ইন্টারফেইথ ফাউন্ডেশনের একটি নিবন্ধিত অপারেটিং নাম। তিনি ইস্তাম্বুলের পরিবেশগত ঘোষণাপত্রে স্বাক্ষরকারীও।

আবদুল কাইয়ুম মোহাম্মদ আকরাম নদভীর সাথে হাদিস এবং অন্যান্য ইসলামিক বিজ্ঞান অধ্যয়ন করেন এবং লন্ডনের এসওএএস বিশ্ববিদ্যালয়ে পড়াশোনা করেন।

২০২১ সালের জানুয়ারির শুরুতে, তিনি এবং তার পরিবারের কিছু সদস্য মহামারীর মধ্যে কোভিড-১৯ এ জন্য আক্রান্ত হয়েছিলেন এবং চিকিৎসার জন্য রয়্যাল লন্ডন হাসপাতালে ভর্তি করা হয়েছিল।

## বর্তমান চাকুরি

* ইস্ট লন্ডন মসজিদের ইমাম ও খতিব

## তথ্যসূত্র

## বহিঃসংযোগ

* 
* Establish Justice (English)
* Death (English)
* Preparing for Ramadan (English)
* Death (Arabic)
* 3 deeds Allah loves (Bengali)

বিষয়শ্রেণী:বাঙালি আলেম
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
বিষয়শ্রেণী:সরকারি মাদ্রাসা-ই-আলিয়া, ঢাকার প্রাক্তন শিক্ষার্থী
বিষয়শ্রেণী:ইমাম মুহাম্মদ ইবনে সৌদ ইসলামি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রিটিশ মুসলিম
বিষয়শ্রেণী:নোয়াখালী জেলার ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:জীবিত ব্যক্তি
বিষয়শ্রেণী:১৯৬০-এ জন্ম
বিষয়শ্রেণী:বাংলাদেশী ইমাম
বিষয়শ্রেণী:ব্রিটিশ ইমাম
বিষয়শ্রেণী:যুক্তরাজ্যে বাংলাদেশী অভিবাসী
তাহির খান (পাকিস্তানি ক্রিকেটার)

**মোহাম্মদ তাহির খান** (জন্ম ৯ জানুয়ারী ১৯৮১, করাচি, সিন্ধু) হলেন একজন পাকিস্তানি প্রথম-শ্রেণীর ক্রিকেটার যিনি করাচির হয়ে খেলেন এবং পাকিস্তান 'এ' দলের প্রতিনিধিত্ব করেছেন। তিনি একজন ডানহাতি অফব্রেক বোলার  এবং লোয়ার অর্ডার ব্যাটসম্যানের ভূমিকা পালন করেন। 

## তথ্যসূত্র

## বহিঃসংযোগ
*

বিষয়শ্রেণী:করাচি জেব্রাসের ক্রিকেটার
বিষয়শ্রেণী:করাচি ডলফিন্সের ক্রিকেটার
বিষয়শ্রেণী:সিন্ধুর ক্রিকেটার
বিষয়শ্রেণী:করাচি আরবানের ক্রিকেটার
বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার
বিষয়শ্রেণী:করাচি ব্লুজের ক্রিকেটার
বিষয়শ্রেণী:করাচি হোয়াইটসের ক্রিকেটার
বিষয়শ্রেণী:করাচি থেকে আগত ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:করাচির ক্রিকেটার
বিষয়শ্রেণী:মুহাজির ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৮১-এ জন্ম
মায়াস্থেনিয়া গ্রাভিস

**মায়াস্থেনিয়া গ্র্যাভিস**  হলো একটি দীর্ঘমেয়াদী স্নায়ু-পেশী সংযোগের রোগ যেখানে ঐচ্ছিক পেশীর বিভিন্ন মাত্রার দুর্বলতা পরিলক্ষিত হয়।  এক্ষেত্রে  সবচেয়ে বেশি প্রভাবিত  হয় চোখ, মুখ এবং গলাধঃকরণের পেশী।  এর ফলে দ্বিত্বদৃষ্টি, চোখের পাতা ঝুলে যাওয়া, কথা বলতে এবং হাঁটতে সমস্যা হতে পারে।  এ রোগের লক্ষণগুলি হঠাৎ করেই প্রকাশ পায়।  আক্রান্ত ব্যক্তিদের থাইমাস প্রায়শই তুলনামূলক বড় থাকে। 

মায়াস্থেনিয়া গ্রাভিস হল স্নায়ু-পেশী সংযোগের একটি অটোইমিউন রোগ যা অ্যান্টিবডির ফলে হয় যা স্নায়ু এবং পেশীর সংযোগস্থলে নিকোটিনিক অ্যাসিটাইলকোলিন রিসেপ্টর (AChR) কে ব্লক বা ধ্বংস করে দেয়।  বেশিরভাগ ক্ষেত্রে ইমিউনোগ্লোবুলিন G1 (IgG1) এবং IgG3 অ্যান্টিবডির কারণে হয় যা পোস্টসিন্যাপ্টিক ঝিল্লিতে AChR আক্রমণ করে, যার ফলে পরিপূরক-মধ্যস্থ ক্ষতি এবং পেশী দুর্বলতা দেখা দেয়।  কদাচিৎ, নিউরোমাসকুলার সংযোগে উত্তরাধিকারসূত্রে প্রাপ্ত জেনেটিক ত্রুটির ফলে জন্মগত মায়াস্থেনিয়া নামে পরিচিত একটি অনুরূপ অবস্থা হয়।  মায়াস্থেনিয়ায় আক্রান্ত মায়েদের শিশুদের জীবনের প্রথম কয়েক মাসে উপসর্গ থাকতে পারে, যা নবজাতক মায়াস্থেনিয়া নামে পরিচিত।  নির্দিষ্ট অ্যান্টিবডিগুলির জন্য রক্ত পরীক্ষা, এড্রোফোনিয়াম পরীক্ষা, বা একটি স্নায়ু পরিবাহী অধ্যয়ন দ্বারা নির্ণয়ের সমর্থন করা যেতে পারে। 

মায়াস্থেনিয়া গ্রাভিস সাধারণত নিওস্টিগমাইন এবং পাইরিডোস্টিগমিনের মতো অ্যাসিটাইলকোলিনএস্টারেজ ইনহিবিটর নামে পরিচিত ওষুধ দিয়ে চিকিৎসা করা হয়।  ইমিউনোসাপ্রেসেন্টস, যেমন প্রেডনিসোন বা অ্যাজাথিওপ্রিনও ব্যবহার করা যেতে পারে।  থাইমাস গ্রন্থির অপসারণ কিছু ক্ষেত্রে লক্ষণগুলিকে উন্নত করতে পারে।  যদি শ্বাস-প্রশ্বাসের পেশী উল্লেখযোগ্যভাবে দুর্বল হয়ে যায় তাহলে, যান্ত্রিক বায়ুচলাচলের প্রয়োজন হতে পারে।

## ইতিহাস
মায়াস্থেনিয়া গ্রাভিস সম্পর্কে প্রথম যারা লিখেছেন তারা হলেন টমাস উইলিস, স্যামুয়েল উইল্কস, এরব এবং গোল্ডফ্লাম।  "মায়াস্থেনিয়া গ্র্যাভিস সিউডো-প্যারালাইটিকা" শব্দটি ১৮৯৫ সালে জলি নামক একজন জার্মান চিকিৎসক দ্বারা প্রস্তাবিত হয়েছিল।  মেরি ওয়াকার ১৯৩৪ সালে সর্বপ্রথম ফাইসোস্টিগমাইন দিয়ে মায়াস্থেনিয়া গ্রাভিস আক্রান্ত একজন ব্যক্তির চিকিৎসা করেছিলেন 

## গবেষণা
ইমিউনোমডুলেটিং পদার্থ, যেমন ওষুধ যা ইমিউন সিস্টেম দ্বারা অ্যাসিটাইলকোলিন রিসেপ্টর মডুলেশন প্রতিরোধ করে, বর্তমানে গবেষণা করা হচ্ছে।  কিছু গবেষণা সম্প্রতি  অ্যান্টি-সি ৫ ইনহিবিটরগুলির উপর করা হয়েছে। কারণ সেগুলি নিরাপদ এবং অন্যান্য রোগের চিকিৎসায়ও ব্যবহৃত হয়।  এফিড্রিন কিছু লোককে অন্যান্য ওষুধের চেয়ে বেশি উপকার করে বলে মনে হয়। কিন্তু ২০১৪ সাল পর্যন্ত এটি সঠিকভাবে অধ্যয়ন করা হয়নি  অ্যাসিটাইলকোলিন রিসেপ্টরের বিরুদ্ধে প্যাথোজেনিক অ্যান্টিবডি যোগ করার পরে এবং পরিপূরক সিস্টেম সক্রিয় করার পরে, স্নায়ুতন্ত্রের  দুর্বলতা এবং পেশী সংকোচনের মতো লক্ষণগুলি দেখায়। 

## তথ্যসূত্র

## আরও পড়া
* 
* 

বিষয়শ্রেণী:স্বতঃঅনাক্রম্য রোগ
ওয়াজিহউদ্দিন আলভী

**শাহ ওয়াজিহউদ্দিন আলভি গুজরাটি** (  ), যিনি **হায়দার আলী সানি** () নামেও পরিচিত, তিনি শাত্তারি ঐতিহ্যের একজন ইসলামী পন্ডিত এবং নামকরা সুফি ছিলেন।

## জীবন
শাহ ওয়াজিহউদ্দিন আলভি হুসাইনি শাত্তারি (হায়দার আলী সানি) 'আলি দ্বিতীয়' ১৫ শতকের শেষ দশকে গুজরাটের চাম্পানেরে জন্মগ্রহণ করেছিলেন। পরবর্তীতে তিনি আহমেদাবাদে চলে আসেন যেখানে তিনি ইসলামিক স্টাডিজে শিক্ষা লাভ করেন। তিনি পঁয়ষট্টি বছর কুরআন অধ্যয়ন, ইসলামী আইন, গণিত এবং যুক্তিবিদ্যা শিক্ষা দেন। তিনি প্রথমে কাদিরি সুফি ঐতিহ্যের অনুসারী ছিলেন, কিন্তু মোহাম্মদ গাউস গোয়ালিয়রির সাথে সাক্ষাতের পর তিনি শাত্তারি সুফি ঐতিহ্যে যোগ দেন। তার নেতৃত্বে, আহমেদাবাদ ইসলামিক অধ্যয়নের একটি প্রধান কেন্দ্রে পরিণত হয়, যা সারা ভারতের শিক্ষার্থীদের আকর্ষণ করে। তাঁর অনেক শিষ্য বিশিষ্ট ব্যক্তিত্ব হয়ে ওঠেন, যার মধ্যে সৈয়দ সিবগাতাল্লাহ আল-বারওয়াজি, যিনি মদিনায় চলে আসেন এবং সৌদি আরবে শাত্তারি প্রথা প্রতিষ্ঠা করেন, শেখ আবদুল কাদির, যিনি উজ্জাইনে বসতি স্থাপন করেন এবং শেখ আবু তুরাব, যিনি লাহোরে চলে আসেন। এছাড়াও তার বাংলার ছাত্র ছিল যেমন উসমান এবং ইউসুফ, যারা মধ্যযুগীয় হিন্দুস্তানে ইসলামী শিক্ষায় অবদান রেখেছিলেন।   ওয়াজিহউদ্দিন বিভিন্ন বিষয়ে ২০০টিরও বেশি বই লিখেছেন।

কিছু কিছু অনুসারে জানা যায় যে, সাইয়্যাদনা হাশিম পীর দস্তগীর ছিলেন তাঁর ভাতিজা ও খলিফা।

## কাজ
ওয়াজিহউদ্দিন আলভি আরবি ও ফারসি ভাষায় বই লিখেছেন বলে জানা যায় 

* হাশিয়া আলভী আলা তাফসির বায়দাভী حاشية العلوي على تفسير البيضاوي

* শরহ নুজহাত আল-নাজার شرح نزهة النظر للكجراتي مع نخبة الفكر للعسقلاني

* হাশিয়া আলভি আলা শারহ আল-জামি https://archive.org/details/hashiya-alvi-ala-sharh-al-jami

* 

* আইদাহ হকিকত শরহ হকিকত মুহাম্মাদী 

## মৃত্যু ও দাফন
থাম্ব| আহমেদাবাদে ওয়াজিহউদ্দিনের সমাধি
তিনি ১৫৮০ খ্রিস্টাব্দে মারা যান।  তাকে আহমেদাবাদের খানপুরে একটি স্মারক সমাধিতে সমাহিত করা হয়েছে, যা জাহাঙ্গীরের রাজত্বকালে আহমেদাবাদের একাদশ (১৬০৬-১৬০৯) গভর্নর সৈয়দ মুর্তুজা খান বুখারি তৈরি করেছিলেন।   

## তথ্যসূত্র

## আরও পড়া

* সৈয়দ হুসাইনী পীর আলভীর তাজকিরাতুল ওয়াজিহ
* আবদুর রহমান পারওয়াজ ইসলাহির শাহ ওয়াজিহউদ্দিন আলভি গুজরাতি আহওয়াল-ও-আসার
* আহমদ বিন মুহাম্মদ আল-ফারুকীর খুলাসা-তুল ওয়াজিহ
* মোহাম্মদ খালিদের শেখ ওয়াজিহুদ্দিন আলাভি গুজরাতির জীবন ও কাজ

বিষয়শ্রেণী:১৫৮০-এ মৃত্যু
বিষয়শ্রেণী:ভারতের আলেম
বিষয়শ্রেণী:সুফি লেখক
স্কয়ার টয়লেট্রিজ

**স্কয়ার টয়লেট্রিজ লিমিটেড** বাংলাদেশের অন্যতম বৃহত্তম ভোগ্যপণ্য উৎপাদনকারী কোম্পানি এবং স্কয়ার গ্রুপের একটি সহযোগী প্রতিষ্ঠান। কোম্পানিটি স্বাস্থ্য ও স্বাস্থ্যবিধি, মুখের যত্ন, চুলের যত্ন, কাপড়ের যত্ন ইত্যাদির মতো বিভিন্ন বিভাগে ২০টি ব্র্যান্ড বাজারজাত করে এবং ৫০টিরও বেশি পণ্য উৎপাদন করে।  কোম্পানির প্রধান ব্র্যান্ডগুলি হল জুই, চাকা, সেনোরা, সুপারমম, ম্যাজিক, সেপনিল, কুল, মেরিল প্রোটেক্টিভ কেয়ার এবং মেরিল বেবি। স্কয়ার ১৩টি দেশে তার তৈরি পণ্য রপ্তানি করে- সংযুক্ত আরব আমিরাত, জার্মানি, যুক্তরাজ্য, অস্ট্রেলিয়া, মালয়েশিয়া ইত্যাদি।

## ইতিহাস
স্কয়ার টয়লেট্রিজ লিমিটেড ১৯৮৮ সালে স্কয়ার গ্রুপের একটি বিভাগ হিসাবে প্রতিষ্ঠিত হয়। ১৯৯৪ সালে এটি একটি পৃথক প্রাইভেট লিমিটেড কোম্পানি হিসেবে যাত্রা শুরু করে।

## বিশেষত্ব
বিভিন্ন প্রসাধনী এবং প্রসাধন পণ্য উৎপাদনকারী, চুক্তিভিত্তিক প্রসাধনী উৎপাদন এবং প্যাকেজিং, বিভিন্ন প্রসাধনী এবং প্রসাধন পণ্য বিভাগের বিপণনকারী।

## প্রধান ব্র্যান্ড

* জুই
* মেরিল
* মেরিল বেবি
* সুপারমম
* রিভাইভ
* চাকা
* চমক
* সেনোরা
* ফেমিনা
* হোয়াইট প্লাস
* ম্যাজিক
* কুল
* এক্সপেল
* স্প্রিং
* সেপনিল
* জিরোকাল
* সিলেক্ট প্লাস
* শক্তি
* রেইন শাওয়ার
* ম্যাক্সক্লিন

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশী মার্কা
বিষয়শ্রেণী:ব্যক্তিগত যত্নের কোম্পানি
বিষয়শ্রেণী:১৯৯৪-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক প্রস্তুতকারক কোম্পানি
বিষয়শ্রেণী:স্কয়ার গ্রুপ
আমীন মিয়া কাদরী

**সৈয়দ মুহাম্মদ আমীন মিয়া কাদরী** হলেন কাদরী অর্ডারের খানকাহ -ই- বরকাতিয়া মারেহরা শরীফ (সুফি খানকাহ)-এর কাস্টোডিয়ান (সাজ্জাদা নাশিন), ভারতীয় সুফি বেরেলভী আন্দোলনের একটি উপগোষ্ঠী এবং ৫০,০০০ অনুসারীসহ *আল বরকাত শিক্ষা প্রতিষ্ঠান, আলীগড়*-এর প্রতিষ্ঠাতা। 

তিনি ভারতের মর্যাদাপূর্ণ আলীগড় মুসলিম বিশ্ববিদ্যালয়ে উর্দু বিভাগের সিনিয়র অধ্যাপক এবং চেয়ারম্যান ছিলেন।  তিনি ওয়াশিংটন ডিসির জর্জটাউন ইউনিভার্সিটিতে প্রিন্স আলওয়ালিদ বিন তালাল সেন্টার ফর মুসলিম-ক্রিশ্চিয়ান আন্ডারস্ট্যান্ডিং-এর সহযোগিতায় করা আম্মান, একটি জর্ডান-ভিত্তিক রয়্যাল ইসলামিক স্ট্র্যাটেজিক স্টাডিজ সেন্টার কর্তৃক করা বিশ্বের ৫০০ জন প্রভাবশালী মুসলমানের তালিকায় ৪৪তম স্থান অধিকার করেছেন। 

## বর্তমান
৬ আগস্ট ২০০৬-এ, ইংরেজি ভাষার দৈনিক *[[হিন্দুস্তান টাইমস]]*, আমীন মিয়ান কাদরীকে আহলে সুন্নাহর প্রধান নেতা হিসেবে বর্ণনা করে। তাঁর সিলসিলা বারকাতিয়া নামে পরিচিত যা বাগদাদের কাদরী সিলসিলা থেকে একটি বংশ রয়েছে। বলা হয় যে ভারতে এবং বিদেশে তার সিলসিলার অনুসারী প্রায় দুই মিলিয়ন লোক রয়েছে।  তিনি ভারতে এবং বিদেশে অনেক বড় সমাবেশে সভাপতিত্ব করেছেন।

তিনি ভারতের মুসলমানদের শিক্ষাগত উন্নতির জন্য কাজ করেছেন, এবং *আল-বারকাত* নাম দিয়ে ভারতে শিক্ষা প্রতিষ্ঠানের একটি চেইন শুরু করেছেন, যার মধ্যে রয়েছে আল বারকাত ইনস্টিটিউট অফ ম্যানেজমেন্ট স্টাডিজ অ্যান্ড রিসার্চ, আল বারকাত পাবলিক স্কুল বয়েজ, আল বারকাত পাবলিক স্কুল গার্লস, আল বারকাত ডিপার্টমেন্ট অফ এডুকেশন, আল বারকাত ইনস্টিটিউট অফ গ্র্যাজুয়েট স্টাডিজ, আল বারকাত ভোকেশনাল স্টাডিজ কলেজ, আল বারকাত প্লে অ্যান্ড লার্ন সেন্টার, জামিয়া আহসানুল বারকাত। 

## তাঁর খানকাহ-ই-বরকাতিয়ার শিষ্যরা
আহমদ রাজা খান আলীগড়ের নিকটবর্তী একটি ছোট শহর মারাহরায় অবস্থিত বরকতিয়া পরিবারের একজন সাইয়্যিদ এবং বিখ্যাত পীর সাইয়্যেদ শাহ আল-ই-রসূলের শিষ্য ছিলেন।  

## তথ্যসূত্র

বিষয়শ্রেণী:ভারতীয় ইসলামি শিক্ষার পণ্ডিত
বিষয়শ্রেণী:১৯৫৫-এ জন্ম
বিষয়শ্রেণী:আলিগড়ের ব্যক্তি
বিষয়শ্রেণী:জীবিত ব্যক্তি
বিষয়শ্রেণী:ভারতীয় সুফি
বিষয়শ্রেণী:সুন্নি সুফি
বিষয়শ্রেণী:আরব বংশোদ্ভূত ভারতীয় ব্যক্তি
বিষয়শ্রেণী:ভারতের আলেম
বিষয়শ্রেণী:আলিগড় মুসলিম বিশ্ববিদ্যালয়ের শিক্ষক
বিষয়শ্রেণী:বেরলভী ব্যক্তি
বিষয়শ্রেণী:ভারতীয় সুন্নি মুসলিম পণ্ডিত
মীর জাহেদ হরবী

**মীর মুহাম্মদ জাহেদ হরবী** (    ; মৃত্যু ১৬৮৯) ছিলেন একজন আলেমে দ্বীন এবং ইতিহাসবিদ। তাকে ঐতিহ্যবাহী দরস-ই-নেজামী পাঠ্যক্রমের লেখকবৃন্দের অন্যতম বলে মনে করা হয়।

## প্রাথমিক জীবন
জাহেদের জন্ম হিন্দুস্তানে। তাঁর পিতা, কাজী মুহম্মদ আসলম হরবী (মৃত্যু ১৬৫১), এসেছিলেন হেরাত থেকে এবং তিনি মোগল বাদশাহ জাহাঙ্গীরের শাসনামলে লাহোরে চলে আসেন। বাদশাহ জাহাঙ্গীর আসলমের ধার্মিকতায় মুগ্ধ হন এবং তাকে কাবুলের *কাজী* এবং পরে সেনাবাহিনীর কাজী পদের প্রস্তাব দেন। পরবর্তী মোগল বাদশাহ শাহ জাহান  তার পদ পুনঃপ্রতিষ্ঠিত করেন এবং আসলমকে তার ইমাম-এ-খাস হিসেবে ঘোষণা করেন। 

জাহেদের লেখাপড়া শুরু হয় তার বাবার কাছে। তিনি কাবুলে মোল্লা মুহাম্মদ ফাজেল বদখশনী এবং মোল্লা সাদেক হালুয়ায়ী সাহেবানদের অধীনে অধ্যয়ন করেন। এরপর, তিনি তুরানে যান, যেখানে তিনি মীর্জা মুহাম্মদ জান শিরাজীর অধীনে অধ্যয়ন করেন। তিনি শিরাজীর ছাত্র মোল্লা ইঊসুফ সাহেবের অধীনে *[[হিকমাত|হেকমত]]* অধ্যয়ন করেন। কিছুকাল পরে, জাহেদ হরবী লাহোরে ফিরে আসেন, যেখানে তিনি মোল্লা জামালের অধীনে অধ্যয়ন করেন। 

## কর্মজীবন
১০৫৪ হিজরিতে (জুলাই ১৬৫৪) রমজান মাসে শাহজাহান তাকে কাবুলের ইতিহাসবিদ হিসেবে নিযুক্ত করেন। আওরঙ্গজেবের শাসনামলেও জাহেদ এই পদে বহাল ছিলেন। ১৬৬৬ সালে, তিনি মোগল ফওজের হিসাবরক্ষক হিসেবে নিযুক্ত হন। আওরঙ্গজেব পরে তাকে কাবুলের উজির পদে নিযুক্ত করেন। আকবরাবাদে ফওজের হিসাবরক্ষক হিসেবে কাজ করার সময় জাহেদ ইসলামী উলূম পড়াতে থাকেন। তিনি শাহ আব্দুর রহীমকে যৌক্তিকতার বিজ্ঞান শিখিয়েছিলেন। তার জীবনের শেষ দিকে, জাহেদ হরবী শিক্ষকতার উপর বেশি মনোযোগ দিতে শুরু করেন এবং তার রাজকীয় চাকরি থেকে অবসর নেন। তার কিছু ছাত্র দূরদূরান্ত থেকে ভ্রমণ করে এসেছিল, যেমন মুহম্মদ সালেহ বাঙ্গালী। 

জাহেদ হরবী নকশবন্দী তরিকার মাসূম ইবনে আহমদ সিরহিন্দীর আত্মীয় এবং তাঁর অন্যতম খলিফা ছিলেন। শাহ ওলিউল্লাহ দেহলবী জাহেদ হরবীর *আনফাসউল আরেফীন* কাজ-এ তার ধর্মপরায়ণতার জন্য তার প্রশংসা করেছেন। আব্দুল হক দেহলবী উল্লেখ করেছেন যে ফেকাহের বিষয়ে শাহ ওলীউল্লাহর পিতা শাহ আব্দুর রহীমের প্রজ্ঞার উপর জাহেদ হরবী প্রচুর আস্থা ছিল। 

## কাজ
জাহেদ হরবী, হাশিয়া শরহে মুওয়াকিফ, হাসিয়া শরহ তাহযীব আল্লামা দোয়ানী, হাসিয়া রিসালা কুতুবুদ্দিন রাজি, এবং হাসিয়া শরহ হায়াকালের মতো বেশ কিছু  লিখেছেন।

## মৃত্যু
জাহেদ হরবী ১১০১ হিজরিতে (১৬৮৯-১৬৯০ খ্রিস্টাব্দে) কাবুলে মারা যান।

## তথ্যসূত্র

## গ্রন্থপঞ্জি

* 
* 

বিষয়শ্রেণী:জন্মের সাল অজানা
বিষয়শ্রেণী:কাবুলের ব্যক্তি
বিষয়শ্রেণী:১৭শ শতাব্দীর ইসলামের মুসলিম পণ্ডিত
বিষয়শ্রেণী:ভারতের আলেম
বিষয়শ্রেণী:১৬৯০-এ মৃত্যু
বিষয়শ্রেণী:হেরাতের_ব্যক্তি
রাণীশংকৈল থানা

**রাণীশংকৈল থানা** বাংলাদেশের ঠাকুরগাঁও জেলার অন্তর্গত রাণীশংকৈল উপজেলার একটি থানা।

## পটভূমি
১৮৩৭ খ্রিস্টাব্দে রাণীশংকৈল থানা প্রতিষ্ঠা লাভ করে।

## প্রশাসনিক এলাকাসমূহ
রাণীশংকৈল উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম রাণীশংকৈল থানার অধীন।

;পৌরসভা:
* রাণীশংকৈল

;ইউনিয়নসমূহ:
* ১নং ধর্মগড়
* ২নং নেকমরদ
* ৩নং হোসেনগাঁও
* ৪নং লেহেম্বা
* ৫নং বাচোর
* ৬নং কাশিপুর
* ৭নং রাতোর
* ৮নং নন্দুয়ার

## আরও দেখুন
* রাণীশংকৈল উপজেলা
* ঠাকুরগাঁও জেলা

## তথ্যসূত্র

## বহিঃসংযোগ

বিষয়শ্রেণী:ঠাকুরগাঁও জেলার থানা
বিষয়শ্রেণী:রাণীশংকৈল উপজেলা
কুরসুম মসজিদ, কাস্টোরিয়া

**কুরসুম মসজিদ** (    ,    ) কাস্টোরিয়া হলো একটি ঐতিহাসিক অটোমান যুগের মসজিদ, যা গ্রীসের পশ্চিম মেসিডোনিয়ার কাস্টোরিয়া শহরে অবস্থিত। খুব সামান্যই এর সংস্কার করা হয়েছে বলে এর বেশিরভাগই ধ্বংসস্তূপে পরিণত হয়েছে। এটি উপাসনার জন্য উন্মুক্ত নয়। এর নামটি একটি তুর্কি শব্দ থেকে এসেছে যার অর্থ সীসা। কারণ, এর গম্বুজ সীসা দ্বারা আবৃত।

## বর্ণনা
কুরসুম মসজিদটি শহরের পুরাতন কেন্দ্রের কাছে মিট্রোপোলিওস স্ট্রিটে অবস্থিত। অটোমান আমলে কাস্টোরিয়ায় মোট সাতটি মসজিদ ছিল; এই সাতটির মধ্যে একমাত্র কুরসুম মসজিদই খারাপ অবস্থায় আছে। 

এটি নির্মাণের সঠিক সময়সীমা নির্ধারণ করা কঠিন, তবে এটি ১৬ শতকে নির্মিত হয়েছিল বলে অনুমান করা হয়। কুরসুম মসজিদটি শহরের সবচেয়ে বিশিষ্ট মসজিদ ছিল এবং এটি যুক্তি দেওয়া হয়েছে যে এটি একটি পূর্ববর্তী বাইজেন্টাইন গির্জার জায়গায় তৈরি করা হয়েছিল।  

এটি প্রায় ৩৫০-৩৭০ বছর ধরে উপাসনালয় ছিল, যতক্ষণ না বলকান যুদ্ধের সময় কাস্টোরিয়া গ্রীসের সাথে সংযুক্ত হয়, যার ফলে এটি একটি মসজিদ হিসেবে  ববহার বন্ধ করে দেয়। এবং তারপর ১৯২৪ সালে গ্রীক রাষ্ট্র এটিকে একটি সুরক্ষিত স্মৃতিস্তম্ভ হিসেবে ঘোষণা করে। ১৯২৫ সালে শুরু হওয়ার পর কাস্টোরিয়া শহরের প্রথম পাঠাগারটি কয়েক বছর ধরে মসজিদের ভিতরে রাখা হয়েছিল এবং তারপরে এটি সাম্প্রতিককাল পর্যন্ত বহু দশকের পুরাকীর্তিগুলোর গুদাম হিসেবে ববহৃত হচ্ছে। এই কারণে, এটিই একমাত্র স্থাপনা যা ভেঙ্গে ফেলা হয়নি । কারণ এটি কিছু না কিছু কাজে লাগছিল। যখন কাস্টোরিয়ার বাকি ছয়টি অটোমান মসজিদ আগে-পরে ভেঙে ফেলেছিল, যদিও সেগুলোকেও সংরক্ষিত স্মৃতিস্তম্ভ হিসেবে ঘোষণা করা হয়েছিল। 

অযত্নে ফেলে রাখা এবং বছরের পর বছর ধরে সামান্য সংস্কারও না হওয়ায় মসজিদটির বেশিরভাগই এখন ধ্বংসপ্রাপ্ত। শুধুমাত্র মিনারের নীচের অর্ধেক অংশ সংরক্ষিত আছে, যা বিভিন্ন উদ্ভিদ দিয়ে আবৃত। 

২০১৬ সালে, থেসালোনিকির অ্যারিস্টটল বিশ্ববিদ্যালয়ের পলিটেকনিক স্কুলের তিনজন স্নাতকোত্তর শিক্ষার্থী আন্তঃবিভাগীয় স্নাতকোত্তর প্রোগ্রাম- "সংরক্ষণ, রক্ষণাবেক্ষণ এবং সাংস্কৃতিক স্মৃতিস্তম্ভের পুনরুদ্ধার" এর মধ্যে তাদের বাধ্যতামূলক থিসিসের বিষয় হিসেবে কুরসুম মসজিদকে বেছে নিয়েছিল। এটি কাস্টোরিয়ার মিউনিসিপ্যাল কাউন্সিলের কাছ থেকে তীব্র প্রতিক্রিয়া অর্জন করেছে, মিউনিসিপ্যাল কাউন্সিল পুনরুদ্ধার কাজের যেকোনো আলোচনার বিরোধিতা করেছিল এবং দাবি করেছিল যে কাস্টোরিয়ার এখন আর কোনো মুসলিম সম্প্রদায় নেই এবং তুরস্কে হানিয়া সোফিয়াকে মসজিদে রূপান্তরিত করার বিষয়ে আলোচনা চলাকালীন গ্রিসে কোনো মসজিদ পুনরুদ্ধার করা উচিত নয় বলে দাবি করেছিল ।   

## আরও দেখুন

* গ্রীসে ইসলাম
* গ্রীসের মসজিদের তালিকা
* গ্রীসের সাবেক মসজিদের তালিকা
* অটোমান গ্রীস

## মন্তব্য


## তথ্যসূত্র


## গ্রন্থপঞ্জি

* 
* 

## বহিঃসংযোগ

* 

বিষয়শ্রেণী:গম্বুজসহ মসজিদ
বিষয়শ্রেণী:১৬শ শতাব্দীর মসজিদ
বিষয়শ্রেণী:গ্রিসের উসমানীয় মসজিদ
মেহমেত আগা মসজিদ

**মেহমেত আগা মসজিদ** (    ,  থেকে) গ্রিসের রোডসের এজিয়ান দ্বীপে অবস্থিত অটোমান যুগের একটি ঐতিহাসিক মসজিদ। এটি উনিশ শতকের গোড়ার দিকে নির্মিত, এবং এটি দ্বীপের অন্যান্য মসজিদের মতো উপাসনার জন্য উন্মুক্ত নয়। এটি মধ্যযুগীয় শহর রোডসের বাণিজ্যিক কেন্দ্রের সোক্রাতাস রাস্তায় একটি বিশিষ্ট স্থানে দাঁড়িয়ে আছে। 

## ইতিহাস
মেহমেত আগা মসজিদ তার স্থাপত্য, আলংকারিক, শিলালিপি উপাদান বা অন্যান্য ক্ষেত্রে বিভিন্ন সময়ে উন্নয়নের বিভিন্ন ধাপ অতিক্রম করেছে।  এটি ১৮১৯ সালে একটি পুরানো, ধ্বংসপ্রাপ্ত মসজিদের জায়গায় নির্মিত হয়েছিল এবং ১৮৫৬ সালের ভূমিকম্পের সময় এটি ব্যাপকভাবে ক্ষতিগ্রস্ত  হয়, পরে ১৮৭৫  সালে এটি পুননির্মাণ  করা হয়েছিল। আবার,দ্বিতীয় বিশ্বযুদ্ধের  সময় এটি ব্যাপকভাবে ক্ষতিগ্রস্ত হয়েছিল, এবং পরবর্তীকালে ১৯৪৮ সালে পুনরুদ্ধার করা হয়েছিল। ১৯৭০ সালে, এর মিনার এবং বারান্দা, যা খুব খারাপ অবস্থায় ছিল, তা অপসারণ করা হয়। ২০০৪ সালের সংস্কারে উল্লেখযোগ্যভাবে এই দুইটি উপাদানের পুনর্গঠন অন্তর্ভুক্ত ছিল। 

এটির বৈশিষ্ট্য এবং স্বতন্ত্র চেহারার কারণে এটিকে রোডসের সবচেয়ে জনপ্রিয় অটোমান মসজিদ বলে মনে করা হয়। 

## স্থাপত্য
মসজিদটি একটি বুরসা ১ ধরনের ভবনের অন্তর্গত, যা একটি বর্গক্ষেত্র বা আয়তক্ষেত্রাকার এলাকা নিয়ে গঠিত এবং অভ্যন্তরভাগটি একটি মসজিদ দ্বারা আবৃত। মেহমেত আগাতে কোনো গম্বুজ নেই বরং একটি কাঠের গেবল ছাদ আছে।  মিহরাবটি *[[ক্বিবলা|কিবলা]]* প্রাচীরের মাঝখানে অবস্থিত, এবং এর একটি অর্ধবৃত্তাকার কুলুঙ্গি আছে যার ব্যাস প্রায় এক মিটার, এবং এটির মুকুট হিসেবে আছে একটি ট্রেফয়েল খিলান।  বাইরের জানালাগুলোর শীর্ষে রয়েছে সারিবদ্ধ খিলানযুক্ত আয়তক্ষেত্রাকার খোলা অংশ। দেয়ালগুলো লাল টুকটুকে পাথর দিয়ে তৈরি করা হয়েছে এবং সবগুলোই ভবনে পুনরায় ব্যবহার করা হয়েছে।  এটা দেখে মনে হবে যে নাইটস হসপিটালারের তৈরি একটি পুরানো কাঠামোর ধ্বংসাবশেষের উপর মসজিদটি নির্মিত হয়েছে এবং মূলত একটি মসজিদ ছিল না। 

এটি মক্কার দিকে একটি মুখ করে নির্মিত হয়েছিল (নিচতলার সাপেক্ষে), যা নির্মাণের জন্য রাস্তায় একটি সমর্থন কলামের প্রয়োজন হয়।

এর বর্তমান মিনারটি কাঠের তৈরি। পুরানোটির কিছুই এখন আর অবশিষ্ট নেই, কারণ এটি গ্রীক সংস্কৃতি মন্ত্রণালয় দ্বারা সম্পূর্ণরূপে পুনর্নবীকরণ করা হয়েছিল।  এর বহুভুজ আকৃতি, অন্যান্য পেন্সিল-সদৃশ অটোমান মিনারের থেকে ভিন্ন, এর ওপর আরবি প্রভাবের প্রমাণ দেয়।

১৮৭৫ সালে দ্বিতীয় বিল্ডিং পিরিয়ডের সময় আঙিনার ফোয়ারাটি যুক্ত করা হয়েছিল এবং এটি একইসাথে দুটি কাজ করেছিল; প্রথমটি, নামাজের আগে নামাজের অজু করার স্থান হিসেবে, দ্বিতীয়টি *জেশমা* হিসেবে রাস্তার লোকেরা পানি পান করছিল।  ফোয়ারা হল একটি দেয়াল যা তিনটি অনুভূমিক অংশে বিভক্ত, চারটি পাথরের স্তম্ভ দ্বারা বিভক্ত; মার্বেল প্যানেলগুলো একটি সূক্ষ্ম খিলানের আকারে জ্যামিতিক অলঙ্কার দিয়ে সজ্জিত। 

## আরো দেখুন

* গ্রিসে ইসলাম
* গ্রিসের সাবেক মসজিদের তালিকা
* গ্রিসের মসজিদের তালিকা
* ইব্রাহিম পাশা মসজিদ, রোডস

## তথ্যসূত্র

## গ্রন্থপঞ্জি

* 
* 

## বহিঃসংযোগ

* 

বিষয়শ্রেণী:CS1 Greek-language sources (el)
বিষয়শ্রেণী:১৯শ শতাব্দীর মসজিদ
বিষয়শ্রেণী:গ্রিসের উসমানীয় মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:গ্রিসের_প্রাক্তন_মসজিদ
নুরেত্তিন উজুনোগলু

থাম্ব
**নুরেত্তিন উজুনোগলু** (১৯৩৯ – ৯ অক্টোবর ২০১৩)  ছিলেন একজন তুর্কি কোরআন অনুবাদক এবং ভাষ্যকার, লেখক, ধর্মপ্রচারক,  রাষ্ট্রবিজ্ঞানী, শিক্ষাবিদ, এবং অধ্যাপক।  যিনি যুক্তরাষ্ট্রের বিভিন্ন বিশ্ববিদ্যালয়ে প্রভাষক হিসেবে কাজ করেছেন এবং মাত্র ২৭ বছর বয়সে "তুরস্কের দ্বিতীয় সর্বকনিষ্ঠ অধ্যাপক" উপাধি পেয়েছেন।  তিনি ইংরেজি, জার্মান, ফরাসি, আরবি, জাপানি, উর্দু এবং মালয়সহ নয়টি বিদেশী ভাষায় কথা বলতে পারতেন; এবং অল্প বয়সেই ইংরেজিতেও পারদর্শী হয়ে ওঠেন। 

## শিক্ষা
তিনি কুতাহ্যা, উসাক এবং মানিসাতে তার মাধ্যমিক এবং উচ্চ বিদ্যালয়ের শিক্ষা সমাপ্ত করেন। আঙ্কারা বিশ্ববিদ্যালয় থেকে আন্তর্জাতিক সম্পর্ক ও রাষ্ট্রবিজ্ঞান বিভাগ থেকে স্নাতক অর্জন করার পর, তিনি মার্কিন যুক্তরাষ্ট্রের নর্থওয়েস্ট ইউনিভার্সিটি থেকে স্নাতক এবং নেব্রাস্কা বিশ্ববিদ্যালয় থেকে স্নাতকোত্তর ডিগ্রি অর্জন করেন। তিনি মার্কিন যুক্তরাষ্ট্র এবং আঙ্কারা বিশ্ববিদ্যালয়ের মধ্যে যৌথ ডক্টরাল প্রোগ্রামের মাধ্যমে রাষ্ট্রবিজ্ঞানের উপর তার ডক্টরেট সফলভাবে সম্পন্ন করেন।  

তিনি নেব্রাস্কা ইউনিভার্সিটি, বেলভিউ ইউনিভার্সিটি এবং মিডল ইস্ট টেকনিক্যাল ইউনিভার্সিটিতে প্রভাষক হিসেবে কাজ করেছেন। তিনি বহু বছর মার্কিন যুক্তরাষ্ট্রে অবস্থান করেন এবং মধ্যপ্রাচ্য থেকে মালয়েশিয়া, ফিলিপাইন, জাপান, হাওয়াই, মার্কিন যুক্তরাষ্ট্র, কানাডা, স্ক্যান্ডিনেভিয়া, মিশর, জর্ডান, সৌদি আরব, ফিলিস্তিন এবং লিবিয়াসহ বিশ্বের অনেক দেশে ভিজিটিং প্রফেসর হিসেবে দায়িত্ব পালন করেন। তিনি পাকিস্তান, ভারত, বাংলাদেশ এবং শ্রীলঙ্কাতেও বিভিন্ন প্রশিক্ষণ দিয়েছেন। তিনি আঙ্কারা ইউনিভার্সিটিতে বাহ্যিক শিক্ষা কার্যক্রমে অংশগ্রহণ করেন এবং ইভলিয়া চেলেবি এবং ইবনে বতুতার পর সবচেয়ে বেশি ভ্রমণকারী পণ্ডিত হিসেবে নিজেকে পরিচিত করেন। 

## কাজ
তার ৪৬ বছরের কর্মজীবনে, তিনি বিভিন্ন বিষয়ে ৩৪টি বই লিখেছেন, যার বেশিরভাগই হলো ইংরেজিতে, যার মধ্যে নিম্নলিখিত বইগুলো রয়েছে: 

* আমেরিকান এইড টু তুরস্ক, ১৯৪৭-১৯৬৩।
* নবীদের ইতিহাস।
* ইসলামী আইন: হানাফী, শাফি, মালেকী, হাম্বেলি: চারটি মাযহাবের উপর ভিত্তি করে।
* ইসলামে সৃষ্টিকর্তার ধারণা এবং ইংরেজিতে শারহ-উল আসমাউল-হুসনা সৃষ্টিকর্তার ৯৯ গুণাবলী।
* ইহুদি ধর্ম, খ্রিস্টান এবং ইসলাম: তিনটি ঐশ্বরিক ধর্মের তুলনামূলক অধ্যয়ন।
* দ্য ম্যাজেস্টিক কুরআন: এর অর্থের একটি ইংরেজি উপস্থাপনা।
* পবিত্র কোরআন: অনুবাদ ও তাফসীর।

বারাক ওবামা, সিলভিও বারলুসকোনি, অ্যাঞ্জেলা মার্কেল এবং ভ্লাদিমির পুতিনসহ বিশ্বের ৪৭ জন রাষ্ট্রপ্রধানের কাছে উজুনোগলু কোরআনের অনুবাদ ইংরেজিতে পাঠিয়েছিলেন এবং যখন হিলারি ক্লিনটন মার্কিন পররাষ্ট্রমন্ত্রী ছিলেন তখন তাকে তিনি ব্যক্তিগতভাবে অনুবাদটি উপহার দিয়েছিলেন।   তিনি দৃষ্টি প্রতিবন্ধীদের জন্য ৮ খন্ড এবং ২ হাজার পৃষ্ঠা সমন্বিত ব্রেইল বর্ণমালায় লেখা বিশ্বের প্রথম এবং একমাত্র ইংরেজি কুরআন অনুবাদও রচনা করেছেন। 

## মৃত্যু
তিনি ৯ অক্টোবর, ২০১৩ তারিখে ইস্তাম্বুলে মারা যান এবং ফাতিহ মসজিদে জানাজা নামাজের পর তাকে ইয়ুপ কবরস্থানে দাফন করা হয়।  

## আরও দেখুন

* আলী উনাল
* আহমেদ হুলুসি
* পদমর্যাদা নজির আহমেদ
* মোশাররফ হোসেন

## তথ্যসূত্র

## বহিঃসংযোগ

* অনুবাদ ও তাফসীর সহ পবিত্র কোরআন  *প্রফেসর ড.* *ডঃ নুরেত্তিন উজুনোগলু*
* 

বিষয়শ্রেণী:কুরআনের ইংরেজি অনুবাদক
বিষয়শ্রেণী:মুসলিম ধর্ম প্রচারক
বিষয়শ্রেণী:২০১৩-এ মৃত্যু
বিষয়শ্রেণী:১৯৩৯-এ জন্ম
বিষয়শ্রেণী:নেব্রাস্কা বিশ্ববিদ্যালয়ের শিক্ষক
সাঈদ বিন নাসের আলগামদী

**সাঈদ বিন নাসের আলগামদি** (    ; জন্ম ২৮ডিসেম্বর ১৯৬১) একজন সৌদি শিক্ষাবিদ, ইসলামিক পণ্ডিত এবং সমসাময়িক ধর্মীয় মতবাদের গবেষক। তিনি সৌদি আরব রাজ্যে জন্মগ্রহণ করেন। ইনি বিভিন্ন ইসলামিক বিষয়ে প্রকাশনার জন্য পরিচিত। 

## প্রাথমিক জীবন এবং শিক্ষা
আলগামদি ২৮ ডিসেম্বর ১৯৬১ সালে সৌদি আরবে জন্মগ্রহণ করেন। ১৯৮২ সালে, তিনি কলেজ অফ শরিয়া অ্যান্ড ফান্ডামেন্টালস অফ রিলিজিয়ন থেকে স্নাতক ডিগ্রি সম্পন্ন করেন। তারপর ১৯৯০ সালে, তিনি ইমাম মোহাম্মদ ইবনে সৌদ ইসলামিক ইউনিভার্সিটি (আইএমএসআইইউ) থেকে ইসলামী ধর্ম এবং সমসাময়িক ধর্মীয় মতবাদে স্নাতকোত্তর ডিগ্রি অর্জন করেন। পরে, ১৯৯৯ সালে তিনিকিং খালিদ বিশ্ববিদ্যালয় থেকে তিনি ইসলামী ধর্ম এবং সমসাময়িক ধর্মীয় মতবাদে পিএইচ.ডি. অর্জন করেন। 

## কর্মজীবন
আলগামদি ১৯৯৯ সালে কিং খালিদ বিশ্ববিদ্যালয়ের ইসলামিক ক্রিড এবং সমসাময়িক ধর্মীয় মতবাদ বিভাগে সহকারী শিক্ষক হিসেবে তার কর্মজীবন শুরু করেন। 

তিনি পরিভাষা, সংস্কৃতি ধাক্কা, ধর্মদ্রোহীতা, আল্লাহর বৈশিষ্ট্য, ভবিষ্যদ্বাণী, আদর্শ, বিশ্বাস এবং প্রচারকসহ বিভিন্ন ক্ষেত্রে প্রকাশনা তৈরি করেছেন এবং বই লিখেছেন।

মুহাজাতের কর্নারে তার রচিত অনেক প্রবন্ধ খুব স্বীকৃত ও সম্মানিত। তিনি আওয়াসিম কর্নারে প্রকাশিত হওয়া *আল-রিসালা* পত্রিকার জন্যও লিখেছেন।

সাম্প্রতিককালে, তিনি সৌদি আরবের জেদ্দার কিং আব্দুল আজিজ ইউনিভার্সিটিতে প্রভাষক হিসেবে কাজ করেছেন। 

তিনি ২০২২ সাল পর্যন্ত, আলগামদি সানাদ হিউম্যান রাইটস ফাউন্ডেশনের বোর্ড অফ ট্রাস্টিজের চেয়ারম্যান এবং বৈজ্ঞানিক গবেষণা ইউনিটের সুপারভাইজার হিসেবে কাজ করছেন। এছাড়াও তিনি মুনতাদা আল-উলামার সাধারণ সম্পাদক হিসেবে দায়িত্ব পালন করছেন।

## গবেষণা এবং লেখা
২০০০ সালে, আলগামদি কিং খালিদ ইউনিভার্সিটিতে *কিভাবে একাধিক সভ্যতার মধ্যে সংলাপ পরিচালনা করা যায়* নামক একটি প্রকল্পে সহযোগিতা করেছিলেন। একই বছরে, তিনি *সমসাময়িক বিজ্ঞান থেকে আমাদের কী নেওয়া উচিত এবং নেওয়া উচিত নয়* প্রকল্পের উপর গবেষণা করেন, যা বিশ্ববিদ্যালয়ের একটি বক্তৃতায় উল্লেখ করা হয়েছিল।

১৯৯৬ সালে, তিনি *শরিয়া এবং নতুন পরিভাষা সংক্রান্ত একটি বৈজ্ঞানিক সেমিনারে গবেষণা করেন।* পরে ১৯৯৯ সালে, আলগামদি *দ্য অরিজিনস অফ কনটেম্পরারি থট (আধুনিকতা)* নামে একটি প্রকল্পে কাজ করেন এবং আভার একটি সাহিত্য ক্লাবে এর সারসংক্ষেপ করে বক্তব্য প্রদান করেন।

তিনি ২০১৬ সালে,*আল-মদিনা* এবং *আল-রিসালা* পত্রিকার জন্যও লিখেছেন।

## প্রকাশনা
তার প্রকাশনার মধ্যে রয়েছে:

* *পরিভাষা সংক্রান্ত প্রশ্ন*
* *ভিন্নমতের ভবিষ্যদ্বাণী নিয়ে কাজ করার সময় বিধিনিষেধ*
* *সভ্যতা এবং সাংস্কৃতিক ধাক্কা পরিচিতি*
* *ধর্মদ্রোহিতার বাস্তবতা এবং নিয়ম*
* *আল্লাহর বৈশিষ্ট্য প্রমাণ করা; তার মুখ ও হাত*
* *বাথ পার্টি, এর ইতিহাস এবং আদর্শ*
* *প্রচারকরা কিভাবে প্রতারণা করে*
* *আধুনিকতার প্রতি দৃষ্টিভঙ্গি কীভাবে বিশ্বাস থেকে বিচ্যুত হয়*
* *ধর্মসভা*

## তথ্যসূত্র

* ইসলাহ পার্টির সিনিয়র নেতা সৌদি আরব থেকে তুরস্কে পালিয়ে গেছেন
* খাশোগি হত্যার দুই বছর পর সৌদি যুবরাজ তার আশঙ্কা প্রকাশ করেছেন
* সৌদি বিরোধী দল, নির্বাসিত কর্মীরা, মার্কিন খাশোগি রিপোর্টকে স্বাগত জানিয়েছে
* আরবি প্রেস রিভিউ: সৌদি আরব বন্দিদের পরিবারকে ভ্রমণ নিষিদ্ধ করেছে

## বহিঃসংযোগ

* 
* Twitter
* YouTube

বিষয়শ্রেণী:ইসলাম শিক্ষার পণ্ডিত
বিষয়শ্রেণী:সৌদি আরবীয় সুন্নি ইসলাম ধর্মের পণ্ডিত
বিষয়শ্রেণী:ইমাম মুহাম্মদ ইবনে সৌদ ইসলামি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:উম্মুল কুরা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সৌদি লেখক
বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সৌদি শিক্ষায়তনিক
আবহাওয়ার রেকর্ডের তালিকা

থাম্ব|সাম্প্রতিক দশকগুলিতে, নতুন উচ্চ তাপমাত্রার রেকর্ডগুলি পৃথিবীর পৃষ্ঠের ক্রমবর্ধমান অংশে নতুন নিম্ন তাপমাত্রার রেকর্ডগুলিকে উল্লেখযোগ্যভাবে ছাড়িয়ে গেছে।
এটি **আবহাওয়ার রেকর্ডের একটি তালিকা**। এটি আবহাওয়া সংশ্লিষ্ট ঘটনাগুলোর সবচেয়ে চরম ঘটনার একটি তালিকা। পৃথিবীর চারপাশের পরিমাপের মধ্যে সামঞ্জস্য বজায় রাখার জন্য অনেক আবহাওয়ার রেকর্ড নির্দিষ্ট পরিস্থিতিতে পরিমাপ করা হয় - যেমন পৃষ্ঠের তাপমাত্রা এবং বাতাসের গতি। এখানে প্রদর্শিত রেকর্ডগুলির প্রতিটি সরকারিভাবে পর্যবেক্ষণকৃত। এই তালিকায় দূরবর্তীভাবে সংবেদিত পর্যবেক্ষণগুলি অন্তর্ভুক্ত করা হয়নি। কারণ সেই মানগুলিকে সরকারি রেকর্ড হিসাবে বিবেচনা করা হয় না।

## সর্বোচ্চ তাপমাত্রার রেকর্ড

[থাম্ব|280x280পিক্সেল|[কোপেন জলবায়ু শ্রেণীবিন্যাস|কোপেন *বি* শ্রেণীবিভাগ (শুষ্ক জলবায়ু) অঞ্চলগুলিসহ প্রদর্শিত বিশ্বের একটি মানচিত্র। ]]
#### মহাদেশ অনুযায়ী

##### আফ্রিকা

###### অ্যান্টার্কটিকা

##### এশিয়া

###### ইউরোপ
} (ইউরোপের অংশে)
| style="" |
|উত্তর, কাল্মিকিয়া
|
|-
|
| style="" |
|সেরাভাল্লে
|
|-
|
| style="" |
|স্মেডেরেভস্কা পালাঙ্কা, পডুনভল্জে
|
|-
|
| style="" |
|হুরবানভো
|
|-
|
| style="" |
|চার্কলজে অব ক্রিকি
|
|-
|
| style="" |
|লা রামব্লা, কর্ডোবা (লা রাম্বলা প্রিভিলেজিও হিসাবে)
|
|-
|
| style="" |
|উল্টুনা, উপসালা কাউন্টি মালিলা, কালমার কাউন্টি
|২৯ জুন ১৯৪৭
|-
|
| style="" |
|গ্রোনো, মোসা জেলা
|
|-
|
| style="" |
|লুহানস্ক
|
|-
|
| style="" |
|কনিংসবি, লিঙ্কনশায়ার
|
|-
|
| style="" |
|ভ্যাটিকান সিটি
|
|}

###### উত্তর আমেরিকা

###### ওশেনিয়া

###### দক্ষিণ আমেরিকা

## পাদটীকা


## তথ্যসূত্র

বিষয়শ্রেণী:পৃথিবীর চরমভাবাপন্ন আবহাওয়া
পারভেজ আজিজ

**পারভেজ আজিজ** (জন্ম ২৩ ডিসেম্বর ১৯৭৫) একজন পাকিস্তানি ক্রিকেটার । তিনি ১৯৯৭ থেকে ২০০৭ সাল পর্যন্ত  ৪১টি প্রথম-শ্রেণীর এবং ১৭টি লিস্ট এ ম্যাচ খেলেছেন  ২০০৪-০৫ মৌসুমের জাতীয় টি-টোয়েন্টি কাপে রাওয়ালপিন্ডি র‍্যামসের পক্ষে হয়ে ২৫ এপ্রিল ২০০৫ সালে  টি-টোয়েন্টি-তে অভিষেক ঘটে। 

## তথ্যসূত্র

## বহিঃসংযোগ

* Pervez Aziz at ESPNcricinfo

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:রাওয়ালপিন্ডি রামসের ক্রিকেটার
বিষয়শ্রেণী:রাওয়ালপিন্ডির ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৭৫-এ জন্ম
মোনেমবাসিয়া মসজিদ

**মোনেমবাসিয়ার মসজিদ** (    , ) হলো একটি ঐতিহাসিক অটোমান ধর্মীয় ভবন যা নিম্ন মধ্যযুগীয় শহর মোনেমভাসিয়া, পেলোপনিস, গ্রীসে অবস্থিত। ১৮৩০ সালে গ্রিসের স্বাধীনতার পরে, এটি সংক্ষিপ্তভাবে একটি কারাগার হিসেবে ব্যবহৃত হয়েছিল। পুনরুদ্ধার করা পুরানো মসজিদটি ১৯৯৯ সাল থেকে শহরের প্রত্নতাত্ত্বিক সংগ্রহে রয়েছে।

## ইতিহাস
১৫৪০ সালের নভেম্বরে, যখন অটোমানরা মোনেমবাসিয়া দখল করে, তখন ভেনিস প্রজাতন্ত্রের দ্বারা শাসিত ছিল।  বিজয়ের পরপরই, ক্রিস্টোস এলকোমেনোসের মেট্রোপলিটন চার্চের উল্টোদিকে নিম্ন শহরের কেন্দ্রীয় চত্বরের দক্ষিণে একটি মসজিদ নির্মাণ করা হয়। স্থানীয় ঐতিহ্য অনুসারে, ভবনটি অষ্টম শতাব্দীতে মোনেমবাসিয়ার বিশপ সেন্ট পিটারকে উৎসর্গ করা ১৬ শতকের একটি ভিনিসিয়ান গির্জার জায়গায় নির্মিত।   তবে, স্মৃতিস্তম্ভের নিচের অংশে ক্রিপ্টের বর্তমান স্থাপত্যে কোনো প্রত্নতাত্ত্বিক প্রমাণ একটি গির্জার প্রাথমিক উপস্থিতি প্রমাণ করে বলে মনে হয় না। ঐতিহাসিক চারিস কালিগার মতে, একটি অসমাপ্ত ভেনিসিয়ান লগগিয়া সম্ভবত মসজিদের আগে থাকতে পারে। 

মোনেমবাসিয়ার দ্বিতীয় ভেনিসীয় শাসনের সময় (১৬৯০-১৭১৫), ভবনটিকে একটি ধর্মশালায় রূপান্তরিত করা হয়েছিল, সম্ভবত ক্যাপুচিন সন্ন্যাসীদের উদ্যোগে,  অথবা সম্ভবত পাডুয়ার সেন্ট অ্যান্থনিকে উৎসর্গ করা একটি গির্জায় পরিণত করা হয়েছিল।  দ্বিতীয় উসমানীয় আধিপত্যে (১৭১৫-১৮২১) এটিকে মুসলিম উপাসনালয়ে রূপান্তরিত করা হয়, এবং তারপর ১৮৩০ সালে গ্রিসের স্বাধীনতার পর এটিকে একটি কারাগারে পরিণত হয়, এই তথ্যটি কূটনীতিক টমাস ওয়াইস দ্বারা প্রমাণিত।  বিংশ শতাব্দীর শুরুতে, যখন স্থপতি এবং ইতিহাসবিদ রামসে ট্র্যাকোয়ার মোনেমবাসিয়া পরিদর্শন করেন, তখন স্থানটি একটি ক্যাফে হিসেবে পরিবেশিত হয়েছিল বলে জানান।  

১৯৯৯ সাল থেকে, পুনরুদ্ধারের কাজ শেষের পর, এই পুরানো মসজিদে মোনেমবাসিয়ার প্রত্নতাত্ত্বিক সংগ্রহের পাশাপাশি বাইজেন্টাইন প্রাচীনত্বের ৫ম ইফোরেটের অফিস ছিল।  বিশেষ করে, ১২ শতকের গির্জার একটি মার্বেল অবশেষ, হাগিয়া সোফিয়ার গির্জার ভাস্কর্য উপাদান, সিরামিক এবং প্রারম্ভিক খ্রিস্টীয় সময় থেকে অটোমান আমলের শেষ পর্যন্ত দৈনন্দিন জিনিসপত্র প্রদর্শন করা হয় এখানে। 

## স্থাপত্য
ক্রমাগত পুনর্গঠন এবং ব্যবহারের পরিবর্তনের কারণে স্মৃতিস্তম্ভের স্থাপত্য আজকাল পাঠোদ্ধার করা কঠিন।  ভবনটিতে বর্তমানে একটি বর্গাকার প্রার্থনা কক্ষ রয়েছে যার অভ্যন্তরীণ অংশ ৬.৫ মিটার, পশ্চিমে একটি আয়তক্ষেত্রাকার সম্প্রসারণ অংশ আছে, যেখানে উত্তর দিকে একটি দ্বিতল কক্ষ আছে যা এখন দর্শনার্থীদের জন্য একটি অভ্যর্থনা এবং প্রত্নতাত্ত্বিক অফিস হিসেবে কাজ করে। যদিও মিহরাব ও বারান্দা সংরক্ষণ করা যায়নি।  গম্বুজটি, মূলত ৮.৫ মিটার উচ্চতায় শেষ হয়, চারটি স্কুইঞ্চের উপর অধিষ্ঠিত। মিনারটি,  যা একসময় দক্ষিণ-পশ্চিম কোণ দখল করে রেখেছিল, তা আর টিকে নেই। 

## গ্যালারি

File:Monemvasia_Mosque_from_above.jpg|উপর থেকে মসজিদের দৃশ্য।


## আরও দেখুন

* গ্রিসে ইসলাম
* অটোমান গ্রিস
* গ্রিসের মসজিদের তালিকা
* গ্রিসের সাবেক মসজিদের তালিকা

## তথ্যসূত্র

## গ্রন্থপঞ্জি

* 
* 

## বহিঃসংযোগ

* 

বিষয়শ্রেণী:গম্বুজসহ মসজিদ
বিষয়শ্রেণী:১৬শ শতাব্দীর মসজিদ
বিষয়শ্রেণী:গ্রিসের উসমানীয় মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:গ্রিসের_প্রাক্তন_মসজিদ
সুবর্ণভূমি

**সুবর্ণভূমি** ( *সুৱার্ণাভূমি*; ; ; , ; ; )  হল এক স্থাননাম, যা বিভিন্ন প্রাচীন ভারতীয় এবং বৌদ্ধ সূত্রে কথিত আছে, যেমন মহাবংশ, জাতক কাহিনী ও রামায়ণ।

যদিও এর সঠিক অবস্থান অজানা এবং বিতর্কের বিষয়, সুবর্ণভূমি ভারত মহাসাগরের এক গুরুত্বপূর্ণ বন্দর ছিল। বসরা, উবুল্লাহ এবং সিরাফের মতো সমৃদ্ধ বন্দর থেকে মাস্কাট, মালাবার, সিংহল, নিকোবর, কেদাহ এবং মালাক্কা হয়ে কথিত সুবর্ণভূমিতে বাণিজ্য হত।

## অবস্থান
সুবর্ণভূমির অবস্থান নিয়ে পণ্ডিত ও জাতীয়তাবাদীদের মধ্যে বহু বিতর্ক হয়েছে। এটি এশিয়ার ইতিহাসে সবথেকে রহস্যময় ও বিতর্কমূলক স্থাননামের মধ্যে অন্যতম। পণ্ডিতেরা দুটি অঞ্চলকে প্রাচীন সুবর্ণভূমির অবস্থান হিসেবে চিহ্নিত করেছেন: দ্বীপীয় দক্ষিণপূর্ব এশিয়া এবং দক্ষিণ ভারত।

### দক্ষিণপূর্ব এশিয়া
#### কম্বোডিয়া

ফুনান (প্রথম থেকে সপ্তম শতক) কম্বোডিয়ার ইতিহাসে প্রথম রাজ্য ছিল এবং এটি দক্ষিণপূর্ব এশিয়ার প্রথম ভারতীয়কৃত রাজ্য ছিল। হিন্দু ও বৌদ্ধ উভয় ধর্ম রাজ্যে বিরাজ করতে। চৈনিক সূত্র অনুযায়ী, ফুনানের দুজন বৌদ্ধ সন্ন্যাসী পঞ্চম থেকে ষষ্ঠ শতক পর্যন্ত চীনে বাস করতেন এবং সংস্কৃত বা প্রাকৃত ভাষায়  বিভিন্ন বৌদ্ধ সূত্রকে চীনা ভাষায় অনুবাদ করেছিলেন।

### বঙ্গ
রবীন্দ্রনাথ ঠাকুরের কবিতা *[[আমার সোনার বাংলা]]র* প্রচলিত ব্যাখ্যার দ্বারা এটা দাবি করা হয় যে সুবর্ণভূমি আসলে মধ্য বঙ্গের সোনারগাঁও।  কিছু জৈন সূত্রে লেখা আছে যে অঙ্গের বণিকেরা নিয়মিত সুবর্ণভূমির দিকে যাতায়াত করত এবং প্রাচীন বঙ্গ প্রকৃতপক্ষে অঙ্গের খুব নিকটে অবস্থিত, যা গাঙ্গেয় বদ্বীপের বিভিন্ন নদী দ্বারা যুক্ত। কিছু প্রাচীন ভারতীয় ও দক্ষিণপূর্ব এশিয়ার সূত্রে বঙ্গকে "বাণিজ্যিক দেশ" বলে অভিহিত করা হয়েছিল, যার সঙ্গে বিভিন্ন দ্রাবিড় রাজ্য, সিংহল, জাভা ও সুমাত্রার বাণিজ্যিক সম্পর্ক ছিল। সিংহলী পরম্পরা অনুযায়ী, সিংহলের প্রথম রাজা বিজয় সিংহ বঙ্গ থেকে এসেছিলেন। এছাড়া অঞ্চলটি সাধারণত সোনালি রঙের সঙ্গে জড়িত ছিল এবং বঙ্গের পলিমাটি তার সোনালি রং, সোনালি শস্য (চাল), সোনালি ফল (আম), সোনালি খনিজ (সোনা) এবং হলুদ-বাদামি বর্ণের মানুষদের জন্য পরিচিত ছিল। প্রাচীন সংস্কৃত সূত্রে বঙ্গকে "গৌড়দেশ" (সোনালি দেশ) বলে অভিহিত করা হয়েছে। সালতানাত এবং মুঘল আমলে বঙ্গের সোনারগাঁও (সোনালি গ্রাম) নামক সমৃদ্ধ বাণিজ্যনগরী ছিল, যা গ্র্যান্ড ট্রাঙ্ক রোড দ্বারা উত্তর ভারতের সঙ্গে যুক্ত ছিল। বিভিন্ন আরবি, ফার্সি ও চীনা ভ্রমণকারী, যেমন ইবন বতুতা এবং চেং হে সেখানে গিয়েছিলেন। এখনো পর্যন্ত বাঙালিরা নিজেদের অঞ্চলকে "সোনার বাংলা" বলে এবং বাংলাদেশের জাতীয় সঙ্গীত হলো *[[আমার সোনার বাংলা]]*।

## আরও দেখুন
* দক্ষিণপূর্ব এশিয়ার ইতিহাস
* বঙ্গের ইতিহাস
* ভারতের ইতিহাস

## তথ্যসূত্র

বিষয়শ্রেণী:ভারতের ইতিহাস
বিষয়শ্রেণী:এশিয়ায় বৌদ্ধধর্মের ইতিহাস
বিষয়শ্রেণী:প্রাচীন ভারতীয় ভূগোল
বিষয়শ্রেণী:দক্ষিণ-পূর্ব এশিয়ার ইতিহাস
ফয়সাল আফ্রিদি

**ফয়সাল আফ্রিদি** (জন্ম ৩১ ডিসেম্বর ১৯৭৭) একজন পাকিস্তানি ক্রিকেট আম্পায়ার এবং সাবেক ক্রিকেটার । ১৯৯৮  থেকে ২০০৮ সাল পর্যন্ত ৫৩টি প্রথম-শ্রেণীর এবং ৩৫টি লিস্ট এ ম্যাচ খেলেছেন  ২০১৭ সালের ২১ অক্টোবর ২০১৭-১৮ মৌসুমের কায়েদ-ই-আজম ট্রফিতে ন্যাশনাল ব্যাংক অব পাকিস্তান এবং ওয়াটার অ্যান্ড পাওয়ার ডেভেলপমেন্ট অথরিটির মধ্যকার খেলায় তিনি আম্পায়ার হিসেবে দায়িত্ব পালন করেন।   ২০১৮ সালের ডিসেম্বরে,  ২০১৮-১৯ মৌসুমের কায়েদ-ই-আজম ট্রফির ফাইনালের জন্য মাঠের আম্পায়ারদের একজন ছিলেন।   

২০২১ সালের অক্টোবরে, সোজাব রাজার স্থলাভিষিক্ত করে আফ্রিদিকে আইসিসি আম্পায়ারদের আন্তর্জাতিক প্যানেলে উন্নীত করা হয়েছিল।  ২৩ সেপ্টেম্বর ২০২২ সালে,পাকিস্তান এবং ইংল্যান্ডের মধ্যেকার খেলায় প্রথম আন্তর্জাতিক  টি-টোয়েন্টি (T20I) ম্যাচে আম্পায়াররিত্ব করেন। 

## তথ্যসূত্র

## বহিঃসংযোগ

* Faisal Afridi at ESPNcricinfo

বিষয়শ্রেণী:জারাই তারাকিয়াতি ব্যাংক লিমিটেডের ক্রিকেটার
বিষয়শ্রেণী:সারগোদার ক্রিকেটার
বিষয়শ্রেণী:খান রিসার্চ ল্যাবরেটরিজের ক্রিকেটার
বিষয়শ্রেণী:পাকিস্তানি টুয়েন্টি২০ আন্তর্জাতিক ক্রিকেট আম্পায়ার
বিষয়শ্রেণী:পাকিস্তানি ক্রিকেট আম্পায়ার
বিষয়শ্রেণী:পাকিস্তানি ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৭৭-এ জন্ম
মিষ্টিকারক

**মিষ্টিকারক** বলতে খাদ্য বা পানীয়তে যোগ করা এমন সব পদার্থকে বোঝায়, যেগুলি ঐ খাদ্য বা পানীয়তে মিষ্টি স্বাদ যোগ করে, কারণ হয় সেগুলিতে কোনও এক ধরনের চিনি থাকে, কিংবা কোনও মিষ্টি স্বাদযুক্ত চিনি প্রতিস্থাপক থাকে। অনেক কৃত্রিম মিষ্টিকারক উদ্ভাবন করা হয়েছে এবং এগুলিকে বর্তমানে বাণিজ্যিকভাবে উৎপাদিত খাদ্য ও পানীয়ে ব্যবহার করা হচ্ছে। প্রাকৃতিক চিনিহীন মিষ্টিকারকও রয়েছে, যেমন যষ্টিমধুতে প্রাপ্ত গ্লিসারাইজিন (glycyrrhizin)।

## মিষ্টিকারকের তালিকা
* চিনি
**চিনির কোহল 
**সুক্রোজ বা গ্লুকোজ-ফ্রুক্টোজ, যেটি সাধারণ খাবার চিনি হিসেবে পরিচিত। 
***ফ্রুক্টোজ বা *ফলের চিনি*
***গ্লুকোজ বা ডেক্সট্রোজ
*চিনি প্রতিস্থাপক বা কৃত্রিম মিষ্টিকারক
*সিরা
**আগাভে সিরা বা *আগাভে পুষ্পমধু*
**মেপল সিরা
**ভুট্টা সিরা
***উচ্চ-ফ্রুক্টোজ ভুট্টা সিরা, শিল্পক্ষেত্রে ব্যবহৃত। 
*মধু
*অশোধিত মিষ্টিকারক

## আরও দেখুন
* মিষ্টতা 
* চিনিমুক্ত 

## তথ্যসূত্র

বিষয়শ্রেণী:খাদ্যে সংযোজিত দ্রব্য
স্টিফেন হ্যারিস (আম্পায়ার)

**স্টিফেন হ্যারিস** (জন্ম ৫ জুলাই ১৯৮০) একজন দক্ষিণ আফ্রিকার ক্রিকেট আম্পায়ার ।    সানফয়েল সিরিজ টুর্নামেন্টের ম্যাচে আম্পায়াররিত্ব করেন।  তিনি ক্রিকেট দক্ষিণ আফ্রিকার প্রথম-শ্রেণীর ম্যাচের আম্পায়ার প্যানেলের সদস্য। । 

## তথ্যসূত্র

## বহিঃসংযোগ

* 

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:দক্ষিণ আফ্রিকান ক্রিকেট আম্পায়ার
বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেট আম্পায়ার
মাদাল্লাহ আল উলায়ান

**মাদাল্লাহ আল উলায়ান** (, ; জন্ম: ২৫ আগস্ট ১৯৯৪) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদ এবং সৌদি আরব জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।

মাদাল্লাহ ২০১৯ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।

## প্রারম্ভিক জীবন
মাদাল্লাহ আল উলায়ান ১৯৯৪ সালের ২৫শে আগস্ট তারিখে সৌদি আরবের মক্কায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সৌদি ফুটবলার
বিষয়শ্রেণী:আল ইত্তিহাদ ক্লাবের (জেদ্দা) খেলোয়াড়
বিষয়শ্রেণী:সৌদি পেশাদার লিগের খেলোয়াড়
বিষয়শ্রেণী:সৌদি আরবের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:আল হিলাল সৌদি ফুটবল ক্লাবের খেলোয়াড়
লেস বোথাম

**লেস বোথাম** (৫ মে ১৯৩০ &#x2013; ১৭ এপ্রিল ১৯৯৯) ছিলেন একজন অস্ট্রেলীয় ক্রিকেটার। তিনি ১৯৫৬ থেকে ১৯৬০ সাল পর্যন্ত ভিক্টোরিয়া ক্রিকেট দলের পক্ষে হয়ে আটটি প্রথম-শ্রেণীর ক্রিকেট ম্যাচ খেলেন।

## আরও দেখুন
* ভিক্টোরিয়ার প্রথম শ্রেণীর ক্রিকেট খেলোয়াড়ের তালিকা

## তথ্যসূত্র

বিষয়শ্রেণী:মেলবোর্ন থেকে আগত ক্রিকেটার
বিষয়শ্রেণী:ভিক্টোরিয়ার ক্রিকেটার
বিষয়শ্রেণী:অস্ট্রেলীয় ক্রিকেটার
বিষয়শ্রেণী:১৯৯৯-এ মৃত্যু
বিষয়শ্রেণী:১৯৩০-এ জন্ম
বিষয়শ্রেণী:২০শ শতাব্দীর অস্ট্রেলীয় পুরুষ ক্রীড়াবিদ
ডেরেক ওয়াকার (ক্রিকেটার)

**ডেরেক জন ওয়াকার** (জন্ম ২৩ নভেম্বর ১৯৫৯) একজন নিউজিল্যান্ডীয় ক্রিকেট আম্পায়ার এবং প্রাক্তন খেলোয়াড়।   জুন ২০১৬ সাল পর্যন্ত আম্পায়ার এবং রেফারিদের আন্তর্জাতিক প্যানেলের সদস্য ছিলেন, যখন তাকে নিউজিল্যান্ডের জাতীয় প্যানেলে হীনপদস্থ করা হয়েছিল। 

## আরও দেখুন

* একদিনের আন্তর্জাতিক ক্রিকেট আম্পায়ারদের তালিকা
* টুয়েন্টি২০ আন্তর্জাতিক ক্রিকেট আম্পায়ারদের তালিকা
* ওটাগো প্রতিনিধি ক্রিকেটারদের তালিকা

## তথ্যসূত্র


বিষয়শ্রেণী:কেমব্রিজশায়ারের ক্রিকেটার
বিষয়শ্রেণী:ওতাগোর ক্রিকেটার
বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেট আম্পায়ার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেট আম্পায়ার
বিষয়শ্রেণী:নিউজিল্যান্ডীয় ক্রিকেট আম্পায়ার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৫৯-এ জন্ম
অ্যালকন বোম্যান

**অ্যালকন বোম্যান** (১০ মে ১৮৬২ – ৩০ জুন ১৯৩৮) ছিলেন একজন অস্ট্রেলিয়ান ক্রিকেটার । ১৮৯১ এবং ১৮৯২ সাল পর্যন্ত ভিক্টোরিয়ার হয়ে দুটি প্রথম-শ্রেণীর ক্রিকেট ম্যাচ খেলেন। 

## আরও দেখুন

* ভিক্টোরিয়া প্রথম-শ্রেণীর ক্রিকেটারদের তালিকা

## তথ্যসূত্র

## বহিঃসংযোগ

* 

বিষয়শ্রেণী:মেলবোর্ন থেকে আগত ক্রিকেটার
বিষয়শ্রেণী:ভিক্টোরিয়ার ক্রিকেটার
বিষয়শ্রেণী:অস্ট্রেলীয় ক্রিকেটার
বিষয়শ্রেণী:১৯৩৮-এ মৃত্যু
বিষয়শ্রেণী:১৮৬২-এ জন্ম